Итни лидери за климатска акција

Итни лидери за климатска акција (ИЛКА) е организација на поранешни шефови на пожарникари и итни случаи во Австралија. Тие имаат особен интерес за решавање на основни причини за екстремни временски настани, фокусирајќи се особено на климатските промени.

 Позадина 
Организацијата била објавена на 10 април 2019 година. ИЛКА била создадена од група постари лидери кои претходно ги насочувале противпожарните служби и службите за итни случаи во секоја држава и територија во Австралија. 23-те основачи ја создале ИЛКА за справување со климатските промени, за кои тие разбираат дека се основната причина за зголемените екстремни временски настани, иако се чувствувале ограничени да разговараат за тоа додека работеле во јавниот сервис. 

За време на лансирањето поранешниот менаџер на пожарникарската служба за национални паркови и дивиот свет (Нов Јужен Велс), Боб Конрој, објавил дека „Климатските промени се околу нас, тоа е опасно и треба да направиме многу повеќе за тоа“. Тие исто така издале заедничко писмо до премиерот Скот Морисон, а 23-те потписници на писмото повикале на средба со премиерот за да дискутираат за „неограничените од нивните поранешни работодавци, како ризиците од климатските промени брзо ескалираат“. 

Поранешниот комесар за пожари и спасување на Нов Јужен Велс, советник за климатскиот совет и основач на Итни лидери за климатски активности, Грег Мулинс изјавил: „Ние сме длабоко загрижени поради недостатокот на климатски активности на национално ниво и се чувствуваме обврзани да зборуваме“ но и дека имаме „должност да им кажеме на луѓето за тоа како климатските промени супер ги наплаќаат ризиците од идни природни катастрофи“. 

Итни лидери за климатска акција е проект поддржан од Климатскиот совет.

 Црно лето 
За време на летната сезона на шумски пожари 2019-2020 година, Австралија доживеала неколку месеци со разорни шумски пожари низ целата територија, без преседан во нивниот обем, времетраење и интензитет, поради што било наречено „лето од пеколот“. Многу рекорди биле срушени во текот на летото. Севкупно, 26 луѓе ги загубиле своите животи, речиси 2.500 домови биле изгубени, а повеќе од 5,5 милиони хектари изгореле. Речиси 80% од Австралијците биле погодени - директно или индиректно - од шумските пожари, а пожарот на планината Госперс, „Чудовиштето“,  бил најголемиот шумски пожар во Австралија кој некогаш бил регистриран, горејќи повеќе од 500.000 хектари.

За време на шумските пожари, членовите на ИЛКА редовно се појавувале во медиумите за да дадат коментар за условите и постојано ја поврзуваа причината за невидените шумски пожари со климатски промени.

Грег Мулинс, напишал авторски текст за време на најлошите пожари во кој вели: „Во минатото слушнав некои федерални политичари како го избегнуваат прашањето за влијанието на климатските промени врз екстремните временски услови и пожарите велејќи: „Страшно е што се покренува оваа работа,  додека пожарите сè уште горат'. Но ако не сега, тогаш кога?"  Во друг авторски текст тој изјавил дека „Неуспехот на федералната влада да се справи со климатските промени сè повеќе ќе ги става во опасност животите и имотот на Австралија“.

Поранешниот комесар на Управата за итни служби на ACT, Питер Дан, рекол: „Она што го гледам е апсолутна криза во раководството што ја немаме во моментов во оваа земја. Нашето раководство спие на воланот. Всушност во некои области, мислам дека е на апарати за одржување во живот“. 

Во летото 2019-2020 година, ИЛКА била спомната над 78000 пати во медиумите, достигнувајќи над 100 милиони луѓе. Ова вклучувало 14.000 пати во традиционалните медиуми и 64.000 пати на социјалните медиуми.

 Национален самит за шумски пожари и клима 
Поттикнати од  „огромното разочарување од недостатокот на национално лидерство за време на криза со шумски пожари“, членовите на ИЛКА објавиле дека во декември 2019та година ќе свикаат свој самит, откако ќе заврши сезоната на шумски пожари, за да разговараат за тоа како Австралија треба подобро да се подготви и за ресурси за итни случаи од шумски пожари.

Во врска со објавата, Малинс објавил: „Она што го чувствуваме е дека сè уште постои, е ова негирање на [климатските промени] и таму каде што имаме негирање на проблемот, нема да имаме никакво дејство. Затоа, ќе одиме сами и ќе организираме национален самит кој ќе ги разгледа стандардите за градење, практиките за управување со гориво,способноста за одговор и националните координативни аранжмани“.

Националниот самит за шумски пожари и клима бил свикан во текот на јуни и јули 2020. Се состоел од четири дискусии на тркалезни маси со експерти, вклучувајќи климатски научници, поранешни и сегашни водачи за итни случаи, домородни практичари за пожари, лекари, ветеринари, фармери, водачи на заедницата, даватели на социјални услуги, економисти, градоначалници, преживеани од пожари и многу многу повеќе. Ова било во прилог на два јавни панели предводени од Грег Малинс и Кери О'Брајан.

Самитот кулминирал со објавувањето на Австралискиот план за шумски пожари и клима. Документот се состои од 165 препораки за подобра заштита на Австралијците од пожари, а првата препорака наведува дека „Федералната влада мора да се справи со основната причина за климатската криза и влошените шумски пожари преку национална заложба за нето нула емисии, зајакнување на целите за намалување на емисиите на Австралија до 2030 година и управувано постепено исфрлање на сите фосилни горива“. Другите клучни препораки од планот вклучуваат: поголема способност за гаснење пожари од воздух, подобро управување со гориво, па Национална стратегија за културен пожар предводена од домородните луѓе, подобро координирање на обновувањето на дивиот свет и подобро искористување на австралиските одбранбени сили. Извештајот исто така ја повикала Федералната влада да формира национален фонд за климатски катастрофи, платен со создавање на давачка за индустријата за фосилни горива, за да го плати влијанието на природните катастрофи.

 Наводи 

Категорија:Организации за климатски промени